بیانکا سێنسۆری

بیانکا سێنسۆری (؛ لەدایکبووی ٥ی کانوونی دووەمی ١٩٩٥)، تەلارساز و مۆدێلێکی ئوسترالییە کە بەھۆی پەیوەندییەکەی لەگەڵ ڕاپەر و دیزاینەری جلوبەرگی ئەمریکی، کانیێ وێست ناسراوە. ئەوان لە ئاھەنگێکی تایبەتدا لە کانوونی دووەمی ٢٠٢٢، ھاوسەرگیرییان کرد.

 ژیانی سەرەتایی 
بیانکا سێنسۆری لە ٥ی کانوونی دووەمی ١٩٩٥، لە شاری مێلبۆرنی ئوسترالیا لەدایک بوو. ئەو یەکێکە لە سێ کچەکە ئەلێکساندرا و ئیلیا «لیۆ» سێنسۆرییە. باپیرە و داپیرەی لای باوکی، خەڵکی شاری جوولیانۆڤای ئیتاڵیان کە لەگەڵ پێنج منداڵەکانیان کۆچیان بۆ ئوسترالیا کرد.

 ژیانی کەسی 
لە ٧ی کانوونی دووەمی ٢٠٢٢، وێست گۆرانییەکی لە وەسفی سێنسۆریدا بە ناوی «Censori Overload» لە ئینستاگرام بڵاو کردەوە. سێنسۆری لە مانگی کانوونی دووەمی ٢٠٢٢، بە شێوەیەکی یاسایی بەڵام نافەرمی ھاوسەرگیریی لەگەڵ وێست کرد. 

لە ئاھەنگی خەڵاتی گرامی ساڵی ٢٠٢٥دا، سێنسۆری و وێست مشتومڕیان لەسەر فەرشی سوور دروست کرد، کاتێک سێنسۆری بە جلێکی بەرچاو دەرکەوت و دواتر جەستەی تەواو ڕووتی ئاشکرا کرد. وێست کە بە تەواوی جلوبەرگی ڕەشی لەبەردا بوو، پێش ئەوەی ئەو دووانە دوای ماوەیەکی کەم شوێنەکەیان بەجێھێشت، قسەی لەسەر ئەو دیمەنە نەکرد. ڕاپۆرتەکان دەرکەوتن کە ئەوان لە ئاھەنگەکەدا دوورخراونەتەوە، ھەرچەندە سەرچاوە نزیکەکان لە خەڵاتی گرامی ئەمەیان ڕەت کردەوە و ڕایان گەیاند کە وێست بە ئاسانی دوای ئەوەی بەسەر فەرشی سووردا ڕۆیشت شوێنەکەی بەجێھێشت.

 سەرچاوەکان 

 بەستەرە دەرەکییەکان 


پۆل:کانیێ وێست
پۆل:زیندووان
پۆل:لەدایکبووانی ١٩٩٥